pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เผยสถานการณ์ภัยแล้งปี' 60 น้อยกว่าปีที่ผ่านมา
วันพุธที่ 19 เมษายน 2560
รัฐมนตรีเกษตรฯ เผยสถานการณ์ภัยแล้งปี' 60 น้อยกว่าปีที่ผ่านมา
รัฐมนตรีเกษตรฯ เผยสถานการณ์ภัยแล้งปี 60 น้อยกว่าปีที่ผ่านมา ล่าสุด ไม่มีพื้นที่ประกาศภัยแล้ง ผลจากแผนยุทธศาสตร์การบริหารจัดการทรัพยากรน้ําที่มีประสิทธิภาพ
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ในปีนี้สถานการณ์ภัยแล้งมีความรุนแรงไม่มากนัก มีการประกาศเขตให้ความช่วยเหลือผู้ประสบภัยพิบัติกรณีฉุกเฉิน (ภัยแล้ง) ตั้งแต่วันที่ 16 ธ.ค. 59 จํานวน 1 จังหวัด 3 อําเภอ 13 ตําบล 85 หมู่บ้าน คือ จ.สระแก้ว ในพื้นที่ อ.อรัญประเทศ อ.โคกสูง และ อ.ตาพระยา มีพื้นที่นาข้าวเสียหายสิ้นเชิง 100,476.50 ไร่ เกษตรกร 6,106 ราย วงเงินช่วยเหลือตามระเบียบฯ 111.83 ล้านบาท ซึ่งวันที่ 19 เม.ย. 60 ได้ดําเนินการโอนเงินช่วยเหลือตามระเบียบฯ ให้เกษตรกรแล้ว กรมป้องกันและบรรเทาสาธารณภัยจึงได้ประกาศยกเลิก จ.สระแก้ว เป็นเขตให้ความช่วยเหลือฯ อย่างไรก็ตาม พื้นที่ประกาศภัยแล้ง ณ วันเดียวกัน (19 เม.ย. 60) ระหว่าง ปี 2555 - 2560 พบว่าปีนี้มีน้อยกว่าปีก่อน ๆ มาก อาทิ ปี 2555 ประกาศ 42 จังหวัด 334 อําเภอ 2,442 ตําบล 25,434 หมู่บ้าน ปี 2556 ประกาศ 47 จังหวัด 494 อําเภอ 3,383 ตําบล 33,611 หมู่บ้าน ปี 2557 ประกาศ 42 จังหวัด 288 อําเภอ 1,765 ตําบล 16,960 หมู่บ้าน ปี 2558 ประกาศ 34 จังหวัด 211 อําเภอ 1,136 ตําบล 10,288 หมู่บ้าน ปี 2559 ประกาศ 27 จังหวัด 136 อําเภอ 614 ตําบล 4,911 หมู่บ้าน และ ปี 2560 ไม่มีพื้นที่ประกาศภัยแล้ง
ทั้งนี้ ปัจจัยที่ทําให้พื้นที่ประกาศภัยแล้งมีน้อยกว่าปีก่อน ๆ ประกอบด้วย 1) แผนยุทธศาสตร์การบริหารจัดการทรัพยากรน้ํา ปี 2558 - 2569 ซึ่งรัฐบาลได้เร่งทําเป็น 4 เท่าของรัฐบาลที่ผ่านมา สามารถเพิ่มปริมาณต้นทุน ได้ 2,069.30 ล้าน ลบ.ม. รวมทั้งเพิ่มพื้นที่ชลประทาน ได้ 1.59 ล้านไร่ ตลอดจนเพิ่มประปาหมู่บ้านได้ 5,911 หมู่บ้าน เหลืออีก 1,579 หมู่บ้าน จะแล้วเสร็จในปี 2560 2) การบริหารจัดการน้ําที่บูรณาการ และมีประสิทธิภาพมากขึ้น ในช่วงฤดูน้ําหลากระบายน้ําส่วนหนึ่งลงทะเล และเก็บน้ําในแหล่งน้ําต่าง ๆ ไว้ใช้ในฤดูแล้ง เช่น พื้นที่บางระกํา ผันน้ําเก็บในแก้มลิงทุ่งทะเลหลวง บึงตะเคร็ง บึงระมาณ และ บึงขี้แร้ง พื้นที่ปากพนัง เก็บน้ําไว้ในลําคลอง จ.นครศรีธรรมราช ไม่ระบายลงทะเลทั้งหมด ส่วนในช่วงฤดูแล้ง วางแผนจัดสรรน้ําตามปริมาณน้ําที่มี และควบคุมการน้ําใช้น้ําให้เป็นไปตามแผน 3) ปฏิบัติการฝนหลวง ตั้งแต่วันที่ 3 มี.ค. 60 โดยเน้นที่การเติมน้ําต้นทุนในเขื่อนที่น้ําน้อย สร้างความชุ่มชื้นพื้นที่การเกษตร บรรเทาหมอกควัน และสลายลูกเห็บ 4) กระทรวงเกษตรฯ ได้เสนอ ครม. เห็นชอบ เมื่อวันที่ 24 ม.ค. 60 เพื่อดําเนินมาตรการป้องกัน/บรรเทาภัยแล้ง ปี 2559/60 จํานวน 6 มาตรการ 29 โครงการ 5) ตามที่รัฐบาลได้อนุมัติโครงการพัฒนาตามความต้องการของชุมชน ทําให้มีแหล่งเก็บน้ําไว้ใช้ในฤดูแล้ง และปลูกพืชอื่น ๆ ที่ใช้น้ําน้อย เช่น กล้วย เป็นต้น รวมทั้งการเจาะบ่อบาดาลในพื้นที่แล้งซ้ําซากกว่า 6,000 แห่ง และ 6) การบริหารจัดการของจังหวัด โดยผู้ว่าราชการจังหวัดในการดําเนินการมาตรการป้องกัน/ยับยั้งภัยแล้งอย่างได้ผล
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลยังไม่ได้รับหนังสือขออนุมัติก่อสร้างสนามบินพังงา ระบุการก่อสร้างต้องคำนึงถึงผลประโยชน์ และผลกระทบต่อทรัพยากรธรรมชาติ
วันอังคารที่ 27 มิถุนายน 2560
นายกรัฐมนตรีเผยรัฐบาลยังไม่ได้รับหนังสือขออนุมัติก่อสร้างสนามบินพังงา ระบุการก่อสร้างต้องคํานึงถึงผลประโยชน์ และผลกระทบต่อทรัพยากรธรรมชาติ
นายกรัฐมนตรีเผยรัฐบาลยังไม่ได้รับหนังสือขออนุมัติก่อสร้างสนามบินพังงา ระบุการก่อสร้างต้องคํานึงถึงผลประโยชน์ และผลกระทบต่อทรัพยากรธรรมชาติ
วันนี้ (27 มิถุนายน 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการก่อสร้างสนามบินพังงา ว่า ยังไม่มีการทําหนังสือขออนุมัติอย่างเป็นทางการ ในส่วนของรัฐบาลยังไม่มีการพิจารณาในเรื่องดังกล่าว ทั้งนี้ การพิจารณาต้องสอดคล้องกับแผนพัฒนาสนามบินภายในประเทศของกระทรวงคมนาคม ที่จะต้องเกิดความเชื่อมโยงกับประเทศเพื่อนบ้าน รวมถึงต้องเชื่อมโยงในประเทศด้วย และต้องคํานึงถึงผลประโยชน์รวมถึงผลกระทบต่อประชาชนในพื้นที่ ทั้งนี้ ต้องดูผลกระทบต่อทรัพยากรธรรมชาติเป็นหลัก
--------------------------------
รัฐบาลไทย-ข่าวทำเนียบรัฐบาล-เอกอัครราชทูตออสเตรียประจำประเทศไทยเข้าเยี่ยมคารวะรองนายกรัฐมนตรี
วันจันทร์ที่ 22 พฤษภาคม 2560
เอกอัครราชทูตออสเตรียประจําประเทศไทยเข้าเยี่ยมคารวะรองนายกรัฐมนตรี
เอกอัครราชทูตออสเตรียประจําประเทศไทยเข้าเยี่ยมคารวะรองนายกรัฐมนตรี
วันนี้ (19 พ.ค. 2560) เวลา 10.30 น. นายเอนโน โดรเฟรนิก (H.E. Mr. Enno Drofenik) เอกอัครราชทูตออสเตรียประจําประเทศไทย เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี ในโอกาสอําลาตําแหน่ง ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวขอบคุณเอกอัครราชทูตฯ ที่ช่วยประสานความสัมพันธ์และความร่วมมือระหว่างไทยและออสเตรียให้แน่นแฟ้นมากขึ้นในช่วงที่เอกอัครราชทูตฯปฏิบัติภารกิจ ทั้งสองฝ่ายยังยินดีที่ประชาชนของทั้งสองประเทศเดินทางไปท่องเที่ยวระหว่างกันจํานวนมากในแต่ละปี เอกอัครราชทูตฯกล่าวว่า มีนักท่องเที่ยวชาวออสเตรียมาไทยปีละประมาณ 1 แสนคน แต่ในขณะนี้มีการเปิดเส้นทางบินตรงกรุงเทพฯ-เวียนนา โดยสารการบินออสเตรียแอร์ไลน์เส้นทางเดียว และมีเพียง 4 เที่ยวบินต่อสัปดาห์ ทําให้ยังไม่เพียงพอต่อความต้องการของชาวออสเตรียที่ต้องการมาเที่ยวไทย จึงเสนอให้ทั้งสองประเทศเพิ่มเส้นทางบินตรงเพิ่มมากขึ้นในอนาคต เพื่อเป็นการส่งเสริมให้มีนักท่องเที่ยวระหว่างกันมากขึ้น ซึ่งรองนายกรัฐมนตรียินดีรับไปพิจารณา
รองนายกรัฐมนตรีและเอกอัครราชทูตฯยังหารือในเรื่องความร่วมมือด้านอาชีวศึกษา รองนายกรัฐมนตรีได้กล่าวชื่นชมออสเตรียว่าเป็นประเทศที่มีระบบการศึกษาแบบอาชีวศึกษาที่มีคุณภาพและมาตรฐานระดับโลก สอดคล้องกับนโยบายของรัฐบาลที่ต้องการส่งเสริมและพัฒนาอาชีวศึกษาเพื่อรองรับกับการพัฒนาของประเทศในอนาคต จึงยินดีให้เอกอัครราชทูตไทย ณ กรุงเวียนนา หาช่องทางในการเพิ่มความร่วมมือระหว่างผู้เชี่ยวชาญของออสเตรียกับสถาบันการศึกษาของไทย นอกจากนี้ รัฐบาลกําลังปรับปรุงกฎระเบียบในการรับผู้เชี่ยวชาญทางด้านอาชีวศึกษาจากต่างชาติให้สะดวกมากขึ้นในอนาคต เพื่อเป็นการส่งเสริมความร่วมมือทางด้านอาชีวศึกษาและเพื่อให้เกิดการพัฒนาของบุคลากรด้านอาชีวศึกษาของไทยให้ก้าวหน้ามากยิ่งขึ้น
รัฐบาลไทย-ข่าวทำเนียบรัฐบาล-ไทย-แอฟริกาใต้ พร้อมเดินหน้าความสัมพันธ์อย่างรอบด้านและเป็นรูปธรรม
วันพุธที่ 21 พฤศจิกายน 2561
ไทย-แอฟริกาใต้ พร้อมเดินหน้าความสัมพันธ์อย่างรอบด้านและเป็นรูปธรรม
ไทย-แอฟริกาใต้ พร้อมเดินหน้าความสัมพันธ์อย่างรอบด้านและเป็นรูปธรรม
วันนี้ (21 พฤศจิกายน 2561) เวลา 9.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายเจฟฟรีย์ ควินตัน มิตเชลล์ ดอยจ์ (H.E. Mr. Geoffrey Quinton Mitchell Doidge) เอกอัครราชทูตสาธารณรัฐแอฟริกาใต้ประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวต้อนรับเอกอัครราชทูตฯสู่ประเทศไทย ในนามของรัฐบาล และประชาชนไทย ยินดีต่อการได้รับการแต่งตั้งให้ดํารงตําแหน่งเอกอัครราชทูตสาธารณรัฐแอฟริกาใต้ประจําประเทศไทย รัฐบาลไทยพร้อมสนับสนุนการปฏิบัติงานของเอกอัครราชทูตฯ อย่างเต็มที่ นายกรัฐมนตรีมีความชื่นชมนายเนลสัน แมนเดลา อดีตประธานาธิบดีแห่งสาธารณรัฐแอฟริกาใต้ ซึ่งถือเป็นแบบอย่างของผู้นําและเป็นแรงบันดาลใจให้กับคนทั่วโลก
ทั้งสองฝ่ายยินดีที่ความสัมพันธ์ไทยและแอฟริกาครบรอบ 25 ปีในปี 2561 ปีนี้ถือเป็นปีที่ความสัมพันธ์ระหว่างกันมีความก้าวหน้าและมีพลวัตอย่างมาก และยินดีที่ทราบว่า ทั้งสองฝ่ายจะร่วมกันจัดสัมมนาโอกาสการค้าการลงทุนในแอฟริกาใต้ เพื่อเฉลิมฉลองในโอกาสครบรอบความสัมพันธ์ดังกล่าว ซึ่งจะช่วยเพิ่มพูนความร่วมมือด้านการค้าและการลงทุนระหว่างกันมากยิ่งขึ้น
นายกรัฐมนตรีเชื่อมั่นว่า ไทยและแอฟริกาใต้จะสามารถผลักดันให้เกิดความร่วมมือระหว่างกันได้อีกมาก แอฟริกาใต้เป็นเป็นคู่ค้าอันดับ 1 ของไทยในทวีปแอฟริกา ในขณะที่ไทยเป็นคู่ค้าอันดับ 1 ของแอฟริกาใต้ในอาเซียน โดยทั้งสองฝ่ายหวังว่าจะสามารถเพิ่มมูลค่าการลงทุนระหว่างกันได้
โอกาสนี้ นายกรัฐมนตรีได้กล่าวเชิญชวนนักลงทุนแอฟริกาใต้ให้เข้ามาลงทุนในไทย โดยเฉพาะในพื้นที่ระเบียงเศรษฐกิจพิเศษภาคตะวันออก (EEC) โดยเฉพาะในสาขาอุตสาหกรรมป้องกันประเทศ ทั้งนี้ไทยหวังที่จะเป็นศูนย์ซ่อมบํารุงอากาศยานในภูมิภาค และยินดีต้อนรับการลงทุนของผู้ประกอบการจากต่างชาติ โดยไทยพร้อมสนับสนุนหากฝ่ายแอฟริกาใต้สนใจเข้ามาลงทุนในสาขาดังกล่าวด้วย
ด้านเอกอัครราชทูตฯกล่าวฝากความปรารถนาดีมาจากประธานาธิบดีแห่งสาธารณรัฐแอฟริกาใต้ โดยยินดีและพร้อมสนับสนุนรัฐบาลไทย เพื่อเพิ่มพูนและกระชับความสัมพันธ์อย่างรอบด้านและเป็นรูปธรรม
รัฐบาลไทย-ข่าวทำเนียบรัฐบาล-ธ.ก.ส. ร่วม คปภ. เปิดประกันภัยลำไย
วันพฤหัสบดีที่ 14 กุมภาพันธ์ 2562
ธ.ก.ส. ร่วม คปภ. เปิดประกันภัยลําไย
ธ.ก.ส. ร่วม คปภ. และบริษัทประกันภัยเครือข่ายพันธมิตร เปิดประกันภัยลําไย สร้างภูมิคุ้มกันให้กับเกษตรกร  ลดความเสี่ยงจากปัญหาภัยแล้ง นําร่องในพื้นที่ 24 อําเภอของจังหวัดเชียงใหม่
วันนี้ (14 กุมภาพันธ์ 2561) ณ สํานักงานคณะกรรมการกํากับและส่งเสริมการประกอบธุรกิจประกันภัย (สํานักงาน คปภ.) ถนนรัชดาภิเษก ดร.สุทธิพล ทวีชัยการ เลขาธิการ คปภ. นายนิพัฒน์ เกื้อสกุล รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) คุณชญณา ศิริภิรมย์ ประธานเจ้าหน้าที่บริหารจากบริษัท ซมโปะ ประกันภัย (ประเทศไทย) จํากัด (มหาชน) และนายจีรพันธ์ อัศวะธนกุล ประธานเจ้าหน้าที่บริหารและกรรมการผู้จัดการใหญ่ จากบริษัท ประกันภัยไทยวิวัฒน์จํากัด (มหาชน) ร่วมเปิดตัวกรมธรรม์ประภัยภัยพืชผลลําไยจากภัยแล้ง โดยใช้ดัชนีฝนแล้ง ตรวจผ่านดาวเทียม สําหรับรายย่อย (ไมโครอิน ชัวรันส์)
นายนิพัฒน์ เกื้อสกุล รองผู้จัดการ ธ.ก.ส. กล่าวว่า ปัจจุบันสภาพภูมิอากาศของโลกเกิดการเปลี่ยนแปลงจากภาวะโลกร้อนในทุกภูมิภาค ซึ่งประเทศไทยได้เกิดภัยพิบัติทางธรรมชาติที่รุนแรงมากขึ้นเช่นกัน ไม่ว่าจะเป็น ภัยแล้ง อุทกภัย วาตภัย ดินโคลนถล่ม ก่อให้เกิดความเสียหายแก่ชีวิต ทรัพย์สินและพืชผลทางการเกษตร การประกันภัยพืชผลจึงเป็นแนวทางหนึ่งในการบรรเทาความเดือดร้อนจากการเกิดภัยพิบัติเพราะเกษตรกรสามารถนําเงินค่าชดเชยที่ได้รับจากการประกันภัยพืชผลไปลงทุนในรอบการเพาะปลูกใหม่ได้ โดยในปีการผลิต 2562 ธ.ก.ส. ร่วมกับ บริษัทซมโปะ ประกันภัยฯ และบริษัท ประกันภัยไทยวิวัฒน์ฯ จัดทําโครงการประกันภัยพืชผลลําไยจากภัยแล้ง โดยใช้ค่าดัชนีฝนแล้ง ตรวจวัดด้วยดาวเทียม เป็นเกณฑ์การประเมินความเสียหาย ทั้งนี้เพื่อให้เกษตรกรได้รับความคุ้มครองกรณีเกิดปัญหาภัยแล้งและสร้างความเสียหายต่อการผลิต ช่วยสร้างทางเลือกในการบริหารจัดการความเสี่ยง และเป็นการสร้างภูมิคุ้มกันตามหลักปรัชญาของเศรษฐกิจพอเพียง โดยดําเนินการใน 24 อําเภอของจังหวัดเชียงใหม่ ได้แก่ อําเภอเมืองเชียงใหม่ จอมทอง แม่แจ่ม เชียงดาว ดอยสะเก็ด แม่แตง แม่ริม สะเมิง ฝาง แม่อาย พร้าว สันป่าตอง สันกําแพง สันทราย หางดง ฮอด ดอยเต่า อมก๋อย สารภี เวียงแหง ไชยปราการ แม่วาง แม่ออน และดอยหล่อ เป้าหมายเกษตรกรเข้าร่วมโครงการ 500 ราย
สําหรับคุณสมบัติผู้เอาประกัน ต้องเป็นลูกค้าของ ธ.ก.ส.ในพื้นที่ดําเนินงานการประกันภัยที่กู้เงินเพื่อปลูกลําไย กําหนดวงเงินในส่วนที่ขอเอาประกันภัยขั้นต่ํา 10,000 บาท แต่ไม่เกินจํานวนเงินกู้ที่กู้เพื่อเพาะปลูกลําไย อัตราค่าเบี้ยประกัน 2.99% ของวงเงินในส่วนที่ขอเอาประกันภัย (รวมอากรแสตมป์และภาษีมูลค่าเพิ่ม) ระยะเวลาในการวัดปริมาณน้ําฝนหรือระยะเวลาคุ้มครอง ตั้งแต่ 1 มีนาคม – 31 เมษายน 2562 รวม 61 วัน ทั้งนี้ การวัดค่าปริมาณน้ําฝนในแต่ละวันตลอดระยะเวลาประกันภัย จะอ้างอิงข้อมูลจากระบบดาวเทียม GSMaP ผ่าน Website ของ ธ.ก.ส. กรณีเกิดภาวะฝนแล้งได้รับชดเชยในอัตราร้อยละ 9 ของวงเงินในส่วนที่ของเอาประกันภัย และกรณีภัยแล้งรุนแรงได้รับชดเชยร้อยละ 12 ของวงเงินในส่วนที่ของเอาประกันภัย รวมอัตราค่าชดเชยไม่เกินร้อยละ 21 ของวงเงินในส่วนที่ของเอาประกันภัย โดยเปิดรับประกันภัยแล้วตั้งแต่วันนี้ถึง 28 กุมภาพันธ์ 2562 ที่ ธ.ก.ส. สาขาในพื้นที่นําร่องดังกล่าว
รัฐบาลไทย-ข่าวทำเนียบรัฐบาล-พม. จัดประชุมคณะกรรมการควบคุมการขอทาน ครั้งที่ 1/2561 เร่งพิจารณา (ร่าง)แผนขับเคลื่อนการควบคุมการขอทาน ฉบับที่ 1 พ.ศ.2562 – 2564
วันจันทร์ที่ 3 กันยายน 2561
พม. จัดประชุมคณะกรรมการควบคุมการขอทาน ครั้งที่ 1/2561 เร่งพิจารณา (ร่าง)แผนขับเคลื่อนการควบคุมการขอทาน ฉบับที่ 1 พ.ศ.2562 – 2564
พม. จัดประชุมคณะกรรมการควบคุมการขอทาน ครั้งที่ 1/2561 เร่งพิจารณา (ร่าง)แผนขับเคลื่อนการควบคุมการขอทาน ฉบับที่ 1 พ.ศ.2562 – 2564
วันนี้ (3 ก.ย. 61) เวลา 13.30 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการควบคุมการขอทาน ครั้งที่ 1/2561 เพื่อพิจารณา (ร่าง)แผนขับเคลื่อนการควบคุมการขอทาน ฉบับที่ 1 พ.ศ. 2562 - 2564 (ร่าง)หลักสูตรการอบรมพนักงานเจ้าหน้าที่ตามพระราชบัญญัติควบคุมการขอทาน พ.ศ. 2559 และ (ร่าง) คู่มือการปฏิบัติงานของพนักงานเจ้าหน้าที่ตามพระราชบัญญัติควบคุมการขอทาน พ.ศ. 2559 ณ ห้องประชุม ชั้น 8กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
การประชุมครั้งนี้ มีการรายงานสถิติการจัดระเบียบขอทาน ซึ่งกระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ให้ศูนย์คุ้มครองคนไร้ที่พึ่งทั่วประเทศบูรณาการกับภาคีเครือข่ายในพื้นที่ดําเนินการจัดระเบียบคนไร้ที่พึ่งและคนขอทานทั่วประเทศ อย่างน้อยเดือนละ 1 ครั้ง พบว่า ปี 2561 (ข้อมูล ณ วันที่ 20 ส.ค. 61) มีขอทานจํานวนทั้งสิ้น 380 ราย แบ่งเป็นขอทานไทย จํานวน 225 ราย ขอทานต่างด้าว จํานวน 155 ราย และมีจํานวนขอทานน้อยลงกว่าปี 2560 ที่พบว่ามีขอทาน จํานวนทั้งสิ้น 1,194 ราย แบ่งเป็นขอทานไทย จํานวน 755 ราย และขอทานต่างด้าว จํานวน 439 ราย ส่วนการดําเนินงานเกี่ยวกับผู้แสดงความสามารถ ตั้งแต่ปี 2559 – ปัจจุบัน ( 20 ส.ค. 2561) พบว่ามีผู้มาขอทําบัตรประจําตัวผู้แสดงความสามารถ จํานวนทั้งสิ้น 3,466 คน แบ่งเป็นชาย จํานวน 2,323 คน และหญิง จํานวน 1,143 คน โดยจากจํานวนทั้งหมดเป็นคนพิการ 1,602 คน
ที่ประชุมได้เห็นชอบ (ร่าง)แผนขับเคลื่อนการควบคุมการขอทาน ฉบับที่ 1 พ.ศ.2562 - 2564 (ร่าง)หลักสูตรการอบรมพนักงานเจ้าหน้าที่ตามพระราชบัญญัติควบคุมการขอทาน พ.ศ. 2559 และ (ร่าง) คู่มือการปฏิบัติงานของพนักงานเจ้าหน้าที่ตามพระราชบัญญัติควบคุมการขอทาน พ.ศ. 2559 นอกจากนี้ กระทรวง พม. โดย พส. ยังได้เสนอการจัดกิจกรรมจัดโครงการรณรงค์ "สังคมลดขอทาน บนฐานความร่วมมือ” ซึ่งกําหนดจัดขึ้นพร้อมกันทั่วประเทศในวันที่ 24 กันยายน 2561 เพื่อเป็นการประชาสัมพันธ์พระราชบัญญัติควบคุมการขอทาน พ.ศ. 2559 และพระราชบัญญัติการคุ้มครองคนไร้ที่พึ่ง พ.ศ. 2557 โดยบูรณาการร่วมกับหน่วยงานภาคีเครือข่ายต่างๆ อาทิ กรมสุขภาพจิต สํานักงานตํารวจแห่งชาติ และกรุงเทพมหานคร กิจกรรมประกอบด้วย การแสดงของผู้แสดงความสามารถ กิจกรรมปล่อยขบวนเพื่อรณรงค์พร้อมกัน 77 จังหวัด และสํารวจความคิดเห็นของปะชาชนทั่วไป (Poll) ด้านการรณรงค์ยุติการขอทาน
กระทรวง พม. โดย พส. มีความมุ่งมั่นในการแก้ไขปัญหาการขอทานอย่างยั่งยืน โดยบูรณาการการทํางานกับทุกภาคส่วน เพื่อให้คนขอทาน ได้รับการพัฒนาศักยภาพ สามารถประกอบอาชีพเลี้ยงตนเองได้ และไม่กลับมากระทําการขอทานซ้ํา ซึ่งทําให้บุคคลเหล่านี้ได้รับการยอมรับในคุณค่าและศักดิ์ศรีความเป็นมนุษย์อย่างเท่าเทียมในสังคม พร้อมทั้ง สร้างการรับรู้และส่งเสริมการมีส่วนร่วมของสังคม และรณรงค์เรื่องหยุดการขอทานอย่างต่อเนื่อง ทั้งนี้ หากประชาชนพบเห็นคนขอทาน คนไร้ที่พึ่ง สามารถแจ้งศูนย์ช่วยเหลือสังคม โทรสายด่วน 1300 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทรัพยากรธรณีจัดกิจกรรม “ความสุขจากพ่อ สู่ผืนแผ่นดิน”
วันเสาร์ที่ 9 ธันวาคม 2560
กรมทรัพยากรธรณีจัดกิจกรรม “ความสุขจากพ่อ สู่ผืนแผ่นดิน”
กระทรวงทรัพยากรธรรมชาติและสิ่งแวดล้อม โดย กรมทรัพยากรธรณี จัดกิจกรรม “ความสุขจากพ่อ สู่ผืนแผ่นดิน”
กระทรวงทรัพยากรธรรมชาติและสิ่งแวดล้อม โดยกรมทรัพยากรธรณี จัดกิจกรรม “ความสุขจากพ่อ สู่ผืนแผ่นดิน”เนื่องในวันคล้ายวันเฉลิมพระชนมพรรษาพระบามสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ วันที่ ๕ ธันวาคม ๒๕๖๐ ณ พิพิธภัณฑสถานแห่งชาติธรณีวิทยาเฉลิมพระเกียรติ อําเภอคลองหลวง จังหวัดปทุมธานี โดยนายธวัชชัย เทพสุวรรณ ผู้อํานวยการสํานักงานทรัพยากรธรณีเขต ๓ พร้อมด้วยข้าราชการ เจ้าหน้าที่ และประชาชนในพื้นที่ใกล้เคียงร่วมพิธีทําบุญตักบาตรในเวลา ๐๗.๐๐ น. เพื่อเป็นการแสดงออกถึงความรําลึก และเพื่อถวาย
พระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร จากนั้นร่วมกันทําความสะอาดสถานที่ทํางาน และเลี้ยงอาหารกลางวันแก่เด็กและประชาชนที่เดินทางเข้าเยี่ยมชมพิพิธภัณฑ์
รัฐบาลไทย-ข่าวทำเนียบรัฐบาล-“ยุติธรรม” เปิดเวทีรับฟังความคิดเห็นในการจัดทำร่าง พ.ร.บ. ยุติธรรมชุมชน พ.ศ. ....
วันจันทร์ที่ 9 ตุลาคม 2560
“ยุติธรรม” เปิดเวทีรับฟังความคิดเห็นในการจัดทําร่าง พ.ร.บ. ยุติธรรมชุมชน พ.ศ. ....
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือเพื่อรับฟังความคิดเห็นเกี่ยวกับอํานาจหน้าที่ของคณะกรรมการยุติธรรมชุมชนแห่งชาติ
เมื่อวันจันทร์ที่ ๙ ตุลาคม ๒๕๖๐ เวลา ๐๘.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมหารือเพื่อรับฟังความคิดเห็นเกี่ยวกับอํานาจหน้าที่
ของคณะกรรมการยุติธรรมชุมชนแห่งชาติ
โดยที่ประชุมได้ร่วมกันพิจารณาในประเด็นสําคัญดังนี้
๑. ความซ้ําซ้อนของกฎหมายเกี่ยวกับอํานาจหน้าที่ของคณะกรรมการระหว่าง
“คณะกรรมการยุติธรรมชุมชนแห่งชาติ” ตามร่างพระราชบัญญัติยุติธรรมชุมชน พ.ศ. ....
กับ “คณะกรรมการพัฒนาการบริหารงานยุติธรรมแห่งชาติ” ตามพระราชบัญญัติ
พัฒนาการบริหารงานยุติธรรมแห่งชาติ พ.ศ. ๒๕๔๙ ในส่วนของการดําเนินงานยุติธรรมชุมชน
๒. นโยบายการขับเคลื่อนยุติธรรมชุมชน และคณะกรรมการพัฒนาการบริหารงานยุติธรรมระดับจังหวัด (กพยจ.)
โอกาสนี้ ปลัดกระทรวงยุติธรรม กล่าวว่า ในเรื่องของคณะกรรมการยุติธรรมชุมชน
มีข้อซ้ําซ้อนกับคณะกรรมการ กพยจ.
แต่ยังมีความจําเป็นที่จะต้องยกฐานะยุติธรรมชุมชนกับอาสาสมัครยุติธรรมชุมชนขึ้นมา เพื่อให้มีกฎหมายรองรับ
ทั้งนี้ ที่ประชุมได้มอบหมายให้สํานักกฎหมาย สํานักงานปลัดกระทรวงยุติธรรม จัดทําสรุปความจําเป็น
และประโยชน์ในการยกฐานะยุติธรรมชุมชนกับอาสาสมัครยุติธรรมชุมชน
เพื่อนําเรียนหารือรัฐมนตรีว่าการกระทรวงยุติธรรมต่อไป
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมและมอบนโยบายกรมป่าไม้
วันพุธที่ 24 ตุลาคม 2561
รมว.ทส. ตรวจเยี่ยมและมอบนโยบายกรมป่าไม้
รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจติดตามความก้าวหน้าการดําเนินงานพร้อมมอบนโยบายกรมป่าไม้
รมว.ทส. ตรวจเยี่ยมและมอบนโยบายกรมป่าไม้
วันนี้ (19 ตุลาคม 2561) เวลา 13.30 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ตรวจเยี่ยมและติดตามความก้าวหน้าการดําเนินงานตามนโยบายรัฐบาลของกรมป่าไม้ พร้อมมอบนโยบายเพื่อเป็นแนวทางในการดําเนินงานโดยมี นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม รักษาราชการแทนอธิบดีกรมป่าไม้ และผู้บริหาร ข้าราชการ พนักงาน เจ้าหน้าที่กรมป่าไม้ เข้าร่วมรับฟังและบรรยายสรุปความก้าวหน้าการดําเนินงานตามนโยบายรัฐบาลและตามข้อสั่งการของรัฐมนตรีว่าการกระทรวงทรัพยากรธรรมชาติและสิ่งแวดล้อม ณ ห้องประชุมใหญ่ ชั้น 2 อาคารเทียมคมกฤส กรมป่าไม้
ในการมอบนโยบาย รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้แนวทางในการดําเนินงาน ดังนี้
1) การแก้ปัญหาเรื่องคนกับป่า ในการดําเนินงานให้ยึดความสุขของประชาชนเป็นหลักควบคู่ไปกับการอนุรักษ์และฟื้นฟูพื้นที่ป่า "ให้ประชาชนอยู่กับป่าได้อย่างมีความสุข สมดุล และยั่งยืน"
2) เรื่องเกี่ยวกับกฏหมาย พระราชบัญญัติสวนป่า โฉนดชุมชน
3) การส่งเสริมให้ประชาชนปลูกไม้เศรษฐกิจเพื่อสร้างรายได้ โดยจะต้องมีการบูรณาการความร่วมมือกับกระทรวงเกษตรและสหกรณ์ และกระทรวงพานิชย์ ให้เข้ามามีส่วนร่วมในเรื่องนี้
สิ่งสําคัญคือ ทุกวันนี้มีการเปลี่ยนแปลงของโลก "ขอให้เจ้าหน้าที่ผู้บฏิบัติงานปรับตัวตามการเปลี่ยนแปลง"
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้บํารุงต้นไม้ทรงปลูก "พญาสัตบรรณ" ของสมเด็จพระเจ้าอยู่หัวมหาวชิราลงกรณ บดินทรเทพยวรางกูรทรงปลูกไว้บริเวณด้านหน้าอาคารเทียมคมกฤส เมื่อ ปี พ.ศ. 2540 และบํารุงต้นไม้ที่ รมว.ทส. ได้เคยมาปลูกไว้ พร้อมทั้งเยี่ยมชมศูนย์ปฏิบัติการพิทักษ์ป่า กระทรวงทรัพยากรธรรมชาติและสิ่งแวดล้อม (ศปก.พป.) อีกด้วย
รัฐบาลไทย-ข่าวทำเนียบรัฐบาล-นรม.สั่งการให้เจ้าหน้าที่ตรวจสอบข้อเท็จจริง กรณีนายชัยภูมิ นักกิจกรรมชาวลาหู่ถูกวิสามัญ
วันพฤหัสบดีที่ 23 มีนาคม 2560
นรม.สั่งการให้เจ้าหน้าที่ตรวจสอบข้อเท็จจริง กรณีนายชัยภูมิ นักกิจกรรมชาวลาหู่ถูกวิสามัญ
นายกรัฐมนตรีสั่งการให้เจ้าหน้าที่ตรวจสอบข้อเท็จจริง กรณีนายชัยภูมิ นักกิจกรรมชาวลาหู่ ถูกวิสามัญ เน้นย้ําให้ตรวจสอบตามหลักฐาน พยานที่ปรากฎ
วันนี้ (21 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีเจ้าหน้าที่ทหารทําการวิสามัญนายชัยภูมิ ป่าแส อายุ 21 ปีนักกิจกรรมชาวลาหู่ เสียชีวิตบริเวณด่านตรวจบ้านรินหลวง ตําบล เมืองนะ อําเภอเชียงดาว จังหวัดเชียงใหม่เมื่อวันที่ 17 มี.ค. 60 ที่ผ่านมาว่า ได้มีการตอนสอบขั้นต้นไปแล้วว่าเหตุเกิดเพราะอะไร เบื้องต้นเจ้าหน้าที่รายงานว่า ได้ทําการเรียกตรวจค้นรถยนต์ที่นายชัยภูมิโดยสารมา พบยาบ้าจํานวนหนึ่ง และนายชัยภูมิได้วิ่งหนีออกไปจากรถ ก่อนจะพยายามปาระเบิดขว้างใส่เจ้าหน้าที่ ทําให้เจ้าหน้าที่ใช้อาวุธปืนยิงตอบโต้ จนทําให้นายชัยภูมิ ป่าแส เสียชีวิต ทั้งนี้ ได้มีการสั่งการให้ตรวจสอบความชัดเจนตามพยานหลักฐาน ข้อเท็จจริงที่ปรากฏอีกครั้งหนึ่งแล้ว ส่วนประเด็นที่สังคมมองว่านายชัยภูมิ ป่าแส ถูกวิสามัญ เพราะเป็นนักกิจกรรมชาติพันธ์นั้น เป็นไปไม่ได้ เพราะรัฐบาลไม่ได้คิดแบบนี้
--------------------------------
รัฐบาลไทย-ข่าวทำเนียบรัฐบาล-แชมป์โลก WBC "ศรีสะเกษ" ให้กำลังใจและสร้างแรงบันดาลใจแก่นักกีฬามวยโครงการสานฝันฯ ชายแดนใต้
วันจันทร์ที่ 16 ตุลาคม 2560
แชมป์โลก WBC "ศรีสะเกษ" ให้กําลังใจและสร้างแรงบันดาลใจแก่นักกีฬามวยโครงการสานฝันฯ ชายแดนใต้
พล.ต.พงษ์ศักดิ์ มาอินทร์ ฝ่ายอํานวยการ รองหัวหน้าผู้แทนพิเศษของรัฐบาล (รัฐมนตรีช่วยว่าการกระทรวงศึกษาธิการ : พล.อ.สุรเชษฐ์ ชัยวงศ์) กล่าวว่า ได้นํานักเรียนกีฬามวย ซึ่งเป็นเยาวชนในพื้นที่ 5 จังหวัดชายแดนภาคใต้ ตามโครงการสานฝันการกีฬาสู่ระบบการศึกษา
"โครงการสานฝันการกีฬาสู่ระบบการศึกษาจังหวัดชายแดนใต้" นํานักเรียนในโครงการประเภทกีฬามวย20คนเข้าโครงการคลินิกมวยไทย-สากล หวังพัฒนาต่อยอดสู่ความเป็นเลิศทางด้านกีฬามวย เรียนรู้ทักษะชีวิต สร้างความรักความสามัคคีและใช้เวลาว่างให้เป็นประโยชน์ ระหว่างวันที่ 28 กันยายน-18 ตุลาคม 2560 ที่กรุงเทพฯ โดยได้รับเกียรติจากแชมป์โลกWBCชื่อดังของโลก"ศรีสะเกษ นครหลวงโปรโมชั่น" มาให้กําลังใจและสร้างแรงบันดาลใจให้มุ่งมั่นพัฒนาตนเองไปสู่ความเป็นเลิศ
พล.ต.พงษ์ศักดิ์ มาอินทร์ ฝ่ายอํานวยการ รองหัวหน้าผู้แทนพิเศษของรัฐบาล (รัฐมนตรีช่วยว่าการกระทรวงศึกษาธิการ:พล.อ.สุรเชษฐ์ ชัยวงศ์)กล่าวว่า ได้นํานักเรียนกีฬามวยซึ่งเป็นเยาวชนในพื้นที่ 5 จังหวัดชายแดนภาคใต้ตามโครงการสานฝันการกีฬาสู่ระบบการศึกษาจังหวัดชายแดนใต้จํานวน20คนเข้าโครงการคลินิกมวยไทย-สากล เพื่อพัฒนาต่อยอดสู่ความเป็นเลิศทางด้านกีฬามวย เรียนรู้ทักษะชีวิต สร้างความรักความสามัคคีและใช้เวลาว่างให้เป็นประโยชน์ ระหว่างวันที่ 28 กันยายน – 18 ตุลาคม 2560 ณ สนามฝึกซ้อมกีฬามวย กรมสวัสดิการทหารบก กรุงเทพมหานคร
และในวันนี้ (14ตุลาคม2560)เวลา 14.00 น. "ศรีสะเกษ นครหลวงโปรโมชั่น" แชมป์โลกขวัญใจชาวไทยรุ่นซุปเปอร์ฟลายเวต (น้ําหนัก 115 ปอนด์)จากสภามวยโลก (WBC) พร้อมคณะได้เดินทางมาเยี่ยมเยียนให้กําลังใจกับนักเรียนในโครงการ และพูดคุยเพื่อสร้างแรงบันดาลใจให้มีความมุ่งมั่นในการพัฒนาตนเองต่อไป พร้อมทั้งมอบผลไม้ให้แก่นักเรียนในโครงการ
"ศรีสะเกษ นครหลวงโปรโมชั่น"กล่าวว่า จากการที่ได้มาพูดคุยกับนักเรียนในวันนี้ น้อง ๆ มีความมุ่งมั่นตั้งใจ และขยันฝึกซ้อมมาก ๆ เชื่อมั่นว่านักเรียนในโครงการจะเติบโตเป็นบุคลากรที่มีคุณภาพ เป็นกําลังสําคัญในการพัฒนาประเทศ และขอเป็นกําลังใจให้กับน้อง ๆ นักเรียนในโครงการสานฝันการกีฬาสู่ระบบการศึกษาจังหวัดชายแดนภาคใต้ทุกคนด้วย
ทั้งนี้ โครงการสานฝันการกีฬาสู่ระบบการศึกษาจังหวัดชายแดนใต้ เป็นโครงการที่กระทรวงศึกษาธิการได้ดําเนินการตามนโยบายของ พล.อ.ประยุทธ์ จันทร์โอชา นายกรัฐมนตรีเพื่อสร้างโอกาสให้แก่เด็กและเยาวชนในพื้นที่จังหวัดชายแดนภาคใต้ที่มีความสามารถด้านกีฬา ให้ได้รับการศึกษาที่มีคุณภาพในโรงเรียนของรัฐ จํานวน 8 โรงเรียน มีนักเรียนในโครงการทั้งหมด 908 คน ใน 10 ชนิดกีฬา ได้แก่ ฟุตบอล วอลเลย์บอล ฟุตซอล ตะกร้อ มวยไทย ปันจักสีลัต ฮอกกี้ กรีฑา เทควันโด และบาสเกตบอล
ทั้งนี้ นักเรียนสามารถเลือกเรียนในแผนการเรียนวิทย์-กีฬา หรือศิลป์-กีฬา โดยนักเรียนที่เข้าร่วมโครงการจะได้รับการสนับสนุนทุนการศึกษาจากรัฐบาลปีละ 40,000 บาท ในระดับมัธยมศึกษาตอนปลาย จนถึงปริญญาตรี และปีละ 55,000 บาท ในระดับอาชีวศึกษาและอุดมศึกษา
บัลลังก์ โรหิตเสถียร: สรุป
คณะทํางาน รมช.ศธ.: ถ่ายภาพ
กลุ่มประชาสัมพันธ์ สํานักงานรัฐมนตรี และ
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-ไทย-สหภาพยุโรป พร้อมเดินหน้าเสริมสร้างความสัมพันธ์ระหว่างกัน
วันพุธที่ 28 สิงหาคม 2562
ไทย-สหภาพยุโรป พร้อมเดินหน้าเสริมสร้างความสัมพันธ์ระหว่างกัน
ไทย-สหภาพยุโรป พร้อมเดินหน้าเสริมสร้างความสัมพันธ์ระหว่างกัน
วันนี้(วันพุธที่ 28 สิงหาคม 2562) เวลา 10.00 น. นายปีร์กะ ตาปีโอละ (H.E. Mr. Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรียินดีที่ได้พบเอกอัครราชทูตวิสามัญฯ สหภาพยุโรป พร้อมแสดงความยินดีในโอกาสที่นายกรัฐมนตรีได้หารือร่วมกับนางเฟเดริกา โมเกรินี (H.E. Mrs. Federica Mogherini) ผู้แทนระดับสูงของสหภาพยุโรปด้านการต่างประเทศและนโยบายความมั่นคงและรองประธานคณะกรรมาธิการยุโรป (HR/VP) เมื่อช่วงต้นเดือนสิงหาคม 2562 เป็นไปด้วยความราบรื่น เป็นสัญญาณที่ดีที่ ทั้งสองฝ่ายได้เสริมสร้างความเข้าใจระหว่างกัน ซึ่งสะท้อนให้เห็นว่าไทยกับสหภาพยุโรปพร้อมเดินหน้าความร่วมมืออย่างใกล้ชิด
เอกอัครราชทูตวิสามัญฯ สหภาพยุโรป แสดงความยินดีต่อพัฒนาการทางการเมืองของไทย และพร้อมมีส่วนช่วยสนับสนุน ส่งเสริมความร่วมมือระหว่างไทยและสหภาพยุโรป ขอบคุณรัฐบาลไทยที่ให้ความร่วมมือสหภาพยุโรปมาโดยตลอด ในการแก้ไขปัญหาต่างๆ และชื่นชมไทยที่มีบทบาทสําคัญในภูมิภาค พร้อมเน้นย้ําความสําคัญของไทยในฐานะหุ้นส่วนที่สําคัญของสหภาพยุโรป โดยมุ่งหวังว่าการทํางาน และนโยบายของรัฐบาลไทยจะขับเคลื่อนประเทศ และยกระดับความเป็นหุ้นส่วนของไทยในสหภาพยุโรปมากยิ่งขึ้น
ทั้งสองฝ่าย เชื่อมั่นในการพัฒนาและเดินหน้าของประเทศไทย และเชื่อว่าช่วงเวลานี้คือช่วงเวลาที่จะเริ่มบทใหม่ของการพัฒนาความสัมพันธ์ไทย-สหภาพยุโรป ซึ่งเอกอัครราชทูตฯ กล่าวว่ายินดีที่ได้มีโอกาสพบรองนายกรัฐมนตรีอย่างเป็นทางการ ชื่นชมที่รองนายกรัฐมนตรีเป็นผู้ที่มีประสบการณ์ทั้งทางกฎหมาย และเป็นบุคคลที่ได้รับการแต่งตั้งในตําแหน่งสําคัญอย่างยาวนาน
โดยรองนายกรัฐมนตรีกล่าวว่ารัฐบาลไทยให้ความสําคัญในการส่งเสริมสิทธิมนุษยชน หลักธรรมาภิบาล ยึดมั่นการบริหารภายใต้กฎหมายรัฐธรรมนูญ ทั้งนี้ รัฐบาลเชื่อมั่นว่าสหภาพยุโรปจะรับทราบถึงพัฒนาการของประเทศไทยในทุกด้าน ตลอดจนความตั้งใจในการบริหารประเทศตามระบอบประชาธิปไตย